LIETUVOS RESPUBLIKOS ŠVIETIMO, MOKSLO IR SPORTO MINISTERIJA

Biudžetinė įstaiga, A. Volano g. 2, 01124 Vilnius, tel. +370 5 219 1225, el. p. smmin@smsm.lt, https://smsm.lrv.lt.

Duomenys kaupiami ir saugomi Juridinių asmenų registre, kodas 188603091.

Atsisk. sąsk. LT43 4040 0636 1000 2196, Lietuvos Respublikos finansų ministerija, finansų įstaigos kodas 40400

____________________________________________________________________________________________________________________

Lietuvos mokyklų vadovų asociacijai Lietuvos gimnazijų asociacijai Lietuvos profesinio mokymo įstaigų asociacijai Lietuvos suaugusiųjų mokymo centrų vadovų asociacijai Lietuvos istorijos mokytojų asociacijai Lietuvos geografijos mokytojų asociacijai Lietuvos savivaldybių asociacijai	2025- - Nr. Į
DĖL ŠVIETIMO, MOKSLO IR SPORTO MINISTRO ĮSAKYMO PROJEKTO DERINIMO

Lietuvos Respublikos švietimo, mokslo ir sporto ministerija (toliau – Ministerija) teikia derinti Lietuvos Respublikos švietimo, mokslo ir sporto ministro 2024 m. rugpjūčio 13 d. įsakymo Nr. V-861 „Dėl švietimo, mokslo ir sporto ministro 2022 m. rugpjūčio 24 d. įsakymo Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ pakeitimo“ pakeitimo įsakymo projektą (toliau – Įsakymo projektas).

Įsakymo projektu keičiamas 2024 m. rugpjūčio 13 d. įsakymo Nr. V-861 2 punktas, pakeičiant įsakymo 1.16.5, 1.16.9 papunkčių įsigaliojimo laiką (įsigalioja 2027 m. rugsėjo 1 d.) bei 1.16.11 ir 1.17.12 papunkčių įsigaliojimo laiką (įsigalioja 2028 m. rugsėjo 1 d.).

Pakeitimas reiškia, kad į istorijos VBE pirmos dalies užduoties turinį Istoriko, istorijos ir istorinės kultūros tema, o į istorijos VBE antros dalies užduoties turinį Religijos ir mentalitetų tema bus įtrauktos 2028 metais. Taip pat Istorijos egzamine argumentuoto teksto / rašinio rašymo užduotis, o geografijos egzamine užduotis, skirta tiriamosios veiklos ir duomenų interpretavimo pasiekimams patikrinti, bus įtrauktos 2029 metais.

Šie pakeitimai daromi dėl to, kad istorijos ir geografijos mokytojų asociacijų vadovai savo atstovaujamų bendruomenių vardu kreipėsi į Ministeriją prašydami vėlinti pokyčių įsigaliojimą, nes, jų teigimu, mokytojai ir mokiniai nėra tam pasirengę.

Įsakymo projektu neįgyvendinamos Lietuvos Respublikos Vyriausybės programos nuostatos.

Įsakymo projektu nekeičiamos galiojančios sąvokos ir (ar) jų apibrėžtys ir nesiūloma apibrėžti naujų.

Įsakymo projektu teikiamiems pasiūlymams įgyvendinti papildomų Lietuvos Respublikos valstybės, savivaldybių biudžetų ir kitų valstybės įsteigtų fondų lėšų nereikės. Sutaupyti lėšų neplanuojama.

Įsakymo projektas Europos Sąjungos teisės aktų (jų nuostatų) neperkelia ir neįgyvendina.

Įsakymo projektas nenotifikuotinas Europos Komisijai.

Patvirtinus Įsakymo projektą, neigiamų pasekmių nenumatoma, priimti naujų, pakeisti ar pripažinti netekusiais galios galiojančių teisės aktų nereikės.

Vadovaujantis Lietuvos Respublikos teisėkūros pagrindų įstatymo 15 straipsnio 1 dalimi ir Numatomo teisinio reguliavimo poveikio vertinimo metodikos, patvirtintos Lietuvos Respublikos Vyriausybės 2003 m. vasario 26 d. nutarimu Nr. 276 „Dėl Numatomo teisinio reguliavimo poveikio vertinimo metodikos patvirtinimo“, 4 punktu, Įsakymo projekto numatomo teisinio reguliavimo poveikio vertinimas neatliekamas.

Įsakymo projektas parengtas laikantis Lietuvos Respublikos valstybinės kalbos, Lietuvos Respublikos teisėkūros pagrindų įstatymų reikalavimų ir atitinka bendrinės lietuvių kalbos normas.

Su visuomene konsultuojamasi Įsakymo projektą skelbiant Teisės aktų informacinėje sistemoje (TAIS), kur pastabas ir pasiūlymus gali teikti visi suinteresuoti asmenys ir institucijos. Pastabas ir pasiūlymus prašome pateikti per TAIS arba el. p. smmin@smsm.lt per 10 darbo dienų nuo Įsakymo projekto paskelbimo TAIS dienos.

Įsakymo projektą parengė Ministerijos Ugdymo departamento (direktorė Jolanta Navickaitė, tel. +370 615 68 085, el. p. Jolanta.Navickaite@smsm.lt) Ugdymo programų skyriaus (vedėja Irena Raudienė, tel. +370 612 66 186, el. p. Irena.Raudienė@smsm.lt) patarėjas Rimantas Jokimaitis (tel. +370 661 04 612, el. p. Rimantas.Jokimaitis@smsm.lt).

PRIDEDAMA:

Projektas, 1 lapas.

Projekto lyginamasis variantas, 1 lapas.

Švietimo, mokslo ir sporto viceministras Jonas Petkevičius

Rimantas Jokimaitis, tel. +370 661 04 612, el. p. Rimantas.Jokimaitis@smsm.lt